১৮১৪-১৫ নাগাদ ত্রিশ হাজার টাকায় উত্তর কলকাতার প্রাসাদ কিনে রামমোহন যখন পাকাপাকি বসবাস করতে এলেন তখন তিনি শহরের এক ধনী গণমান্য ব্যক্তি; উচ্চ ইউরোপিয়ান থেকে ফোর্ট উইলিয়ম কলেজের রইস আরবি-ফারসির অধ্যাপকগণ তাঁর সুহৃদ। চলনে বলনে আদব কায়দায় পাক্কা নবাব। ‘শৈবমতে বিবাহ করা’ যবনী রক্ষিতা ঘরে। তাঁর সুদের কারবারের কারণে ধর্মপ্রাণ মুসলিমগণ তাঁর থেকে ক্রমে দূরে সরে যান। রামমোহন তখন ক্রিশ্চান ধর্মের দিকে ঝুঁকেছেন, ইউনিটারিয়ান উইলিয়ম এডাম তখন তাঁর মিত্র, চার্চে প্রতি রবিবার আনাগোনা। সে-হুজুগও বেশিদিন থাকেনি। পরে এডাম ভগ্ন হৃদয়ে আমেরিকা চলে যান, কিন্তু ভবিষ্যত ‘ব্রাহ্মসমাজ’-এর বীজ এখানে পুঁতে দিয়ে।